**З А П О В Е Д**



На основание чл.3, ал.1, ал.3 т.1 и ал.4 от Устройственият правилник на Областните дирекции „Земеделие”, с оглед разпоредбите на чл.5, ал.4 и чл.6, ал.1, т.2 от Закона за опазване на земеделските земи /ЗОЗЗ/ и Наредба № 8121з - 968/10.12.2014 г. за правилата и нормите за пожарна безопасност при извършване на дейности в земеделските земи, във връзка с писмо № 91-387/03.06.2022 г. на министъра на земеделието

**Н А Р Е Ж Д А М:**

1. Определям за пожароопасен сезон в земеделски земи по чл.2 от Закона за собствеността и ползването на земеделски земи в област Габрово периода от 14.06.2022 г. до 01.11.2022 г.

2. Определям настъпване на етап „Восъчна зрялост“ на посевите от житни култури в област Габрово в периода след 14.06.2022 г.

3. На основание чл.13. от Наредба № 8121з-968/10.12.2014 г. за правилата и нормите за пожарна безопасност при извършване на дейности в земеделски земи, юридическите и физическите лица осъществяващи дейности в земеделски земи, да организират и изпълняват изискванията на наредбата и да уведомят писмено съответната РСПБЗН преди започване на жътвата в площи над 100 дка.

4. Водачите на земеделска техника да спазват установените правила и норми на пожарна безопасност съгласно чл.14 от Наредба № 8121з-968/10.12.2014 г.

5. Да не се допуска паленето на открит огън, тютюнопушенето и паркирането на моторни превозни средства в площите с посеви и на разстояние по-малко от 50 м. до тях, от настъпването на восъчна зрялост до окончателното прибиране на реколтата и изораване на стърнищата съгласно чл.6 от Наредба № 8121з-968/10.12.2014 г. за правилата и нормите за пожарна безопасност при извършване на дейности в земеделски земи.

6. Не се разрешава в земеделски земи палене на стърнища и други растителни остатъци и използването на открити огнеизточници съгласно чл.12 от Наредба № 8121з-968/10.12.2014 г. за правилата и нормите за пожарна безопасност при извършване на дейности в земеделски земи и чл.6, ал.1, т.2 от Закона за опазване на земеделските земи.

7. Лицата, изпълняващи задължения като физическа охрана и наблюдение на земеделските земи, да познават и спазват установените правила и норми за пожарна безопасност съгласно чл.15 от горепосочената наредба.

8. При жътва в площ над 100 дка. да се осигурява дежурство на трактор с водач с прикачен плуг с минимална широчина на захвата 1 /един/ метър.

9. При складиране или съхраняване на открито в земеделските земи грубите фуражи /слама, сено и др./ да се обособяват на фигури с единично тегло до 200 т. и в група до 600 т. върху терен, почистен от растителни отпадъци с разстояние между фигурите не по-малко от 15 м., а между групите не по-малко от 50 м. Фигурите се обособяват на разстояние не по-малко от 10 м. от пътища и 50 м. от горски насаждения, като около тях се осигуряват пожарозащитни ивици с широчина най-малко 5 м.

10. В жътвената кампания да се използва земеделска техника, която отговаря на изискванията на производителя за безопасна експлоатация и преминала технически преглед, осигурена с изискващите се пожаротехнически средства и искрогасители съгласно Наредба № 8121з-968/10.12.2014 г.

11. При възникване на пожар в земеделски земи незабавно да бъде уведомен директорът на Областна дирекция “Земеделие“ град Габрово.

12. Настоящата заповед да се оповести публично на интернет страницата на Областна дирекция “Земеделие“ град Габрово и на информационните табла в общинските служби по земеделие за сведение на земеделските стопани.


13. Копие от настоящата заповед да се предостави на кметовете на общините, Регионална дирекция „Пожарна безопасност и защита на населението“ и районните служби „Пожарна безопасност и защита на населението“ в област Габрово.

14. Всяко лице забелязало пожар е длъжно незабавно да предприеме действия за уведомяване на центровете за приемане на спешни повиквания към единния европейски номер 112.

15. За времето на обявения като пожароопасен сезон, до 25-то число на всеки месец, отговорният служител в Областна дирекция „Земеделие“ Габрово да изготвя информация за обстановката по отношение на пожарната безопасност и допълнително предприетите мерки, която да се изпраща до Дирекция „Сигурност“ в министерството на земеделието.

Контрол по изпълнение на заповедта възлагам на Стефка Пашова- и.д. главен директор ГДАР на Областна дирекция “Земеделие“- Габрово.

Копие от настоящата заповед да се връчи на длъжностните лица за сведение и изпълнение.

  
Даниел Бурмов (Директор)  
08.06.2022г. 17:44ч.  
ОДЗ-Габрово  
  
  
Електронният подпис се намира в отделен файл с название signature.txt.p7s